Volkswagen
Kampuni ya Volkswagen ni pia mwenye makampuni ya Audi, Bentley, Bugatti, Lamborghini, Seat, Škoda na Scania. Ni kampuni kubwa ya kutengeneza magari katika Ulaya na ya tatu duniani. Imetangaza ya kwamba inalenga kuwa kampuni kubwa ya kutengeneza magari duniani kabisa.
Chanzo cha kampuni ilikuwa mnamo mwaka 1937. Wakati ule dikteta wa Ujerumani Adolf Hitler alitaka motokaa yenye bei nafuu kwa wananchi wa kawaida na "Volkswagen" ina maana ya "gari la wananchi" iliyoweza kubeba familia ya watu 4 na kutembea kwa mkasi wa 100 km/h. Muhandis Ferdinand Porsche aliombwa kutunga gari lenye bei ndogo lililoweza kupatikana kwa watu wengi wenye mishahara midogo. Kutokana na umbo lake limejulikana kwa jina la "Käfer" (ing. "beetle" yaani mdudu mwenye umbo la kangambili). Kiwanda kipya kilianzishwa mashambani karibu la boma la kale lililoitwa "Wolfsburg" likawa chanzo cha mji wa baadaye. Kiwanda kilikamilishwa mwaka 1939 miezi michache kabla ya mwazo wa Vita Kuu ya Pili ya Dunia. Kutokana na vita magari yaliyokusudiwa hayakujengwa badala yake modeli zilibadilishwa kwa matumizi ya kijeshi. Baada ya kushindwa kwa Ujerumani Wolfsburh ilikuwa chini ya utawala wa Kiingereza kwa miaka 4 na Waingereza walisita kwa muda kama wangeendeleza kiwanda au kuiuza. Lakini waliona modeli ya Volkswagen iliyoanza kutolewa sasa kwa idadi ndogo haikufaa waliwachia Wajerumani. Lakini katika miaka iliyofuata tangu Ujerumani ya Magharibi ilirudishwa hali ya kujitawala gari lilelile likawa ishara ya kurudishwa kwa nguvu ya kiuchumi. Mwaka 1955 tayari milioni 1 ya motokaa zenye umbo la dudu zilitembea barabarani. Mafanikio ya kampuni yaliendelea kwa kutoa modeli mpya na kubwa zaidi. Mnamo 1965 VW ilinunua kiwanda cha NSU - Audi na kampuni hii ilibuni aina za modeli kama Golf na Passat zilizouzwa baadaye tangu 1974 kama kizazi kipya cha VW baada ya mauzo ya VW-beetle kupungua. Model ya zamani iliendelea kutengenezwa katika viwanda huko Meksiko na Brazil.
Air Afrique
Air Afrique ilianzisha huduma yake ya kwanza ya kimataifa iliyopangiwa kwenda Paris (iliyoendeshwa na "Lockheed Constellation") wakati wa mwaka wake wa kwanza wa shughuli zake. Huduma za safari za mbali za kampuni hii ya ndege zilizopangwa pia zilihudumia miji za Kifaransa kama vile Lyon, Marseille, Nice, Toulouse na Bordeauxna vilevile Rome Fiumicino nchini Italia, Geneva nchini Uswisi na  New York katika uwanja wa JFK nchini Marekani. Vilevile katika miaka ya 1980 kulikuwa na huduma ambayo ilikaa muda mfupi ya kwenda London Gatwick nchini Uingereza .
Ndege iliyokodishwa ya "Douglas DC-8" ndiyo iliyokuwa ndege ya kwanza ya aina ya "jet" kujiunga na Air Afrique mwaka wa 1962.
Mwaka wa 1973 kampuni hii ilinunua aina ya ndege ya "widebody" yake ya kwanza, ambayo ni aina ya masafa ya McDonnell "Douglas DC-10 30". Kuanzia Oktoba 1980 hadi Machi 1984 aina ya ndege ya "Boeing 747" ilikuwa inaendeshawa pia. Idadi ya ndege za aina ya "Airbus A310" na "Airbus A300-600" zilitumikla mwishoni mwa miaka ya 1980.
Aidha, ndege za kampuni hii zilijumuisha masafa ya Airbus A300 B4, masafa ya Sud Aviation SE-210 Caravelle 10B/11R, Antonov AN-12, masafa ya Boeing 737 200/300 na vilevile masafa ya Boeing 707 320C ambayo pia ilikuwa hamali.